Ons kan die versorging ook uitbrei na ons gebedslewe deur vyf gesinne of persone (meer ook indien jy so voel) te identifiseer vir wie jy geroepe voel om te bid. Hulle hoef nie probleme te hê nie – almal het gebed nodig. Skryf die name iewers neer en hou dit waar jy gereeld sal sien en dra hulle aan die Here op. So maak ons as’t ware ‘n gebedsambreel oor die Groote Kerk Kaapstad oop.